CELEX: 32008R1237
Language: et
Date: 2008-12-11 00:00:00
Title: Komisjoni määrus (EÜ) nr 1237/2008, 11. detsember 2008 , millega muudetakse määrust (EÜ) nr 1043/2005, millega rakendatakse nõukogu määrust (EÜ) nr 3448/93 seoses teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemiga ning nende toetussummade kinnitamise kriteeriumidega

12.12.2008   
            
            
               ET
            
            
               Euroopa Liidu Teataja
            
            
               L 334/55
            
         
      KOMISJONI MÄÄRUS (EÜ) nr 1237/2008,
   11. detsember 2008,
   millega muudetakse määrust (EÜ) nr 1043/2005, millega rakendatakse nõukogu määrust (EÜ) nr 3448/93 seoses teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemiga ning nende toetussummade kinnitamise kriteeriumidega
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, (1) eriti selle artikli 8 lõike 3 esimest lõiku,
   ning arvestades järgmist:
   
               (1)
            
            
               Vastavalt komisjoni määruse (EÜ) nr 1043/2005 (2) artikli 5 lõikele 3, kui kaupu on kasutatud eksporditavate kaupade valmistamisel, kasutatakse eksporditavate kaupade valmistamisel kasutatud põhisaaduste, nende töötlemissaaduste või neist kahest rühmast ühega samalaadsete toodete suhtes kohaldatava toetusemäära arvutamisel toetusemäära, mida kohaldatakse selliste kaupade eksportimisel töötlemata kujul.
            
         
               (2)
            
            
               Vastavalt määruse (EÜ) nr 1043/2005 artikli 19 lõikele 1 võib toetusemäära sihtkoha alusel diferentseerida, kui seda tehakse CN-koodide 3502 11 90 ja 3502 19 90 alla kuuluva ovoalbumiiniga seotud rahvusvahelise kaubanduse olukorrast või teatavate turgude erinõudmistest tulenevalt.
            
         
               (3)
            
            
               Määruse (EÜ) nr 1043/2005 artikli 5 lõike 3 ja artikli 19 lõike 1 koos lugemisel võib jõuda vale järelduseni, et kolmandatesse riikidesse, nagu Lõuna-Korea, Jaapan, Malaisia, Tai, Taiwan ja Filipiinid, eksportimiseks ettenähtud ja ovoalbumiini koostisainena sisaldavate kaupade suhtes võib kohaldada kõrgemat toetusemäära, mis on ette nähtud ainult töötlemata kujul ovoalbumiini ekspordiks nimetatud sihtkohtadesse.
            
         
               (4)
            
            
               Selguse mõttes ja ühenduse finantshuvide kaitseks on seepärast asjakohane täpsustada, et ainult töötlemata kujul ovoalbumiini ekspordi suhtes võib kohaldada nimetatud sihtkohtade jaoks ettenähtud kõrgemat toetusemäära kooskõlas määruse (EÜ) nr 1043/2005 artikli 19 lõikega 1.
            
         
               (5)
            
            
               Seepärast tuleks määrust (EÜ) nr 1043/2005 vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1043/2005 artikli 19 lõige 1 asendatakse järgmisega:
   
      „1.   CN-koodi 3501 10 alla kuuluva kaseiini, CN-koodi 3501 90 90 alla kuuluvate kaseinaatide või CN-koodide 3502 11 90 ja 3502 19 90 alla kuuluva ovoalbumiini töötlemata kujul eksportimise puhul võib toetusemäära sihtkoha alusel diferentseerida, kui see on seotud
      
                  a)
               
               
                  rahvusvahelise kaubanduse olukorraga nimetatud toodete osas või
               
            
                  b)
               
               
                  teatavate turgude erinõudmistega.”
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. detsember 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 318, 20.12.1993, lk 18.
   
      (2)  ELT L 172, 5.7.2005, lk 24.